**Manuel Jesús Vázquez Florido**, alcumado **Chuli**, nado o 25 de xaneiro de 1991 en Huelva, é un futbolista profesional español da canteira do RCD Espanyol que actualmente xoga como dianteiro no Getafe Club de Fútbol.

Traxectoria
-----------

Nado en Huelva, Andalucía, Chuli formouse nas categoría inferiores do Recreativo de Huelva e do Reial Club Deportiu Espanyol de Barcelona. Tras participar nas inferiores do club barcelonés, debuta como sénior no Espanyol B da Segunda División B na temporada 2009−2010. O seu primeiro gol chegaría o 22 de xaneiro de 2011, cando anota na vitoria do seu equipo por 4-0 ante o CF Amposta da Terceira División. Tras acabar a temporda regresa á súa cidade natal para formar parte do equipo filial do Recreativo de Huelva, tamén en Terceira División. Tras a súa destacada actuación, con 22 goles en 30 partidos, é promocionado ao primeiro equipo para xogar en Segunda División, debutando como titular xa na primeira xornada da temporada 2012−2013 ante o Xerez CD. Pouco despois, o 8 de setembro, anota dous tantos e provoca un penalti que permite a vitoria do seu equipo por 3–2 ante o Real Murcia. Menos dun mes despois anota o seu primeiro hat-trick na categoría de prata, permitindo ao seu equipo vencer por 4–2 á AD Alcorcón. Un deses goles supuxo o tanto 1.500 do Recreativo na Segunda División. Finalmente, acaba a temporada con 15 goles, axudando ao "Decano" a acadar a salvación.

Tras acabar a temporada, a súa boa actuación permite a súa fichaxe polo Real Betis de Primeira División, que paga 600.000 euros polo seu traspaso. O seu debut na máxima categoría sería o 25 de agosto na derrota por 1−2 no Benito Villamarín ante o Celta de Vigo. O seu primeiro gol co equipo sevillano chegaría na vitoria por 1–0 contra o Vitória S.C. na UEFA Europa League. Tras un primeiro ano que supuxo o descenso do seu equipo, o 1 de setembro de 2014 houbo rumores sobre a súa cesión ao Real Zaragoza, aínda que finalmente non se levaría a cabo, sendo finalmente cedido o 7 de xaneiro ao CD Leganés, anotando en media temporada 11 goles. Esta boa actuación levouno a asinar un contrato por cinco anos coa UD Almería, equipo acabado de descender da Primeira División. Con todo, o 31 de xaneiro é cedido de novo, esta vez ao Getafe CF, conseguindo co equipo o ascenso a Primeira. A súa actuación no equipo madrileño convenceu ao club, o cal pagou 700.000 euros pola súa fichaxe. Tras non participar no retorno do Getafe á máxima categoría, o 12 de decembro de 2017 é cedido ao Club Deportivo Lugo.

### Clubs

| Club | Categoría | Ano | Partidos | Goles |
| --- | --- | --- | --- | --- |
| Espanyol B | Segunda B | 2009−2010 | 7 | 0 |
| Espanyol B | Terceira | 2010−2011 | 14 | 1 |
| Recreativo B | Terceira | 2011−2012 | 30 | 22 |
| Recreativo | Segunda | 2012 | 2 | 0 |
| Recreativo | Segunda | 2012−2013 | 38 | 15 |
| Real Betis | PrimeiraUEFA Europa League | 2013−2014 | 118 | 01 |
| Real Betis | Segunda | 2014−2015 | 3 | 0 |
| Leganés | Segunda | 2015 | 21 | 11 |
| Almería | Segunda | 2015−2016 | 36 | 6 |
| Almería | Segunda | 2016−2017 | 11 | 0 |
| Getafe | Segunda | 2017 | 18 | 5 |
| Getafe | Primeira | 2017 | 0 | 0 |
| Lugo | Segunda | 2017−2018 | 12 | 1 |

Notas
-----

1. ↑  "El Xerez empieza con cabeza la Liga Adelante" [O Xerez comeza a xeito a Liga Adelante]. *Marca* (en castelán). 18 de agosto de 2012.
2. ↑  "'Chuli' marca diferencias en un choque de alternativas" ['Chuli' maraca a diferenza nun encontro con alternativas]. *Marca* (en castelán). 8 de setembro de 2012.

Véxase tamén
------------

### Ligazóns externas

* Datos do xogador en bdfutbol.com *(en castelán)*
* Datos do xogador en futbolme.com *(en castelán)*

  


| * v
* c
* e
Club Deportivo Lugo – 2017-18 |
| --- |
| 
* 1 - Juan Carlos
* 2 - Leuko
* 3 - Kravets
* 4 - Josete
* 5 - Pita (c)
* 6 - Bernardo
* 7 - Carmona
* 8 - Seoane
* 9 - Mario Barco
* 10 - Campillo
* 11 - Fede Vico
* 12 - Azeez
* 13 - Roberto
* 14 - Romero
* 15 - Luis Ruiz
* 16 - Cristian Herrera
* 17 - Luis Muñoz
* 18 - Albarracín
* 19 - Chuli
* 20 - Lemos
* 21 - Sergio Gil
* 22 - Campabadal
* 23 - Guille Donoso
* 24 - Iriome
* 31 - José Carlos
* L - Sergio Díaz
* L - Fydriszewski
* Francisco (adestrador)

 |

|  |  |
| --- | --- |
| Control de autoridades | 
* Wd: Q4718298
* As: 20311
* BDFutbol: 300482
* SoccerBase: 62736
* Soccerway: 217633
* Transfermarkt: 129515

 |